TURTO PARDAVIMO SĄLYGOS
2026-09-25
1. Skelbime apie aukcioną turi būti nurodyta:
1.1. informacija apie parduodamą Turtą:
1.1.1. Parduodamo Turto pavadinimas; juodojo metalo laužas;
1.1.2. Pagaminimo, statybos, daikto sukūrimo metai (jeigu galima nustatyti); nėra;
1.1.3. Techniniai duomenys, būklė; preliminarus svoris – 30 tonų, galimas kiekio svyravimas + 30%. Metalo laužas susideda iš įvairių metalo laužo atliekų ir skirtingo ilgio bei diametro vamzdžių;
1.1.4. Parduodamo Turto sertifikato duomenys (jeigu pagal teisės aktų reikalavimus jam atitikties sertifikatas privalomas); nėra;
1.1.5. Parduodamo Turto registracijos registre duomenys (jeigu pagal teisės aktų reikalavimus jį registruoti privaloma); nėra;
1.1.6. Pradinė Turto pardavimo kaina; 240 Eur/t + PVM, viso 7200 Eur + PVM;
1.1.7. Minimalus kainos didinimo intervalas; 50 Eur.
1.2. Registravimo į elektroninį aukcioną pradžios ir pabaigos data (valandos, minutės); pradžia 2026-10-12, 09:00 val.,  pabaiga 2026-10-13, 23:59 val.
1.3. Elektroninio aukciono pradžios ir pabaigos data (valandos, minutės); pradžia 2026-10-15 09:00 val., pabaiga 2026-10-16, 14:00 val.
1.4. Elektroninio aukciono organizatoriaus darbuotojo, atsakingo už informacijos teikimą, vardas ir pavardė, pareigos, adresas, telefono numeris ir elektroninio pašto adresas: Imantas Valaitis, Šilutės pl. 26, Klaipėda, tel. +370 65254995, imantas.valaitis@klenergija.lt.
1.5. Parduodamo Turto apžiūros vieta, data, laikas ir sąlygos (jei taikoma); Parduodamą turtą galima apžiūrėti darbo dienomis iš anksto suderintu laiku adresu: Šilutės pl. 26 Klaipėda, Klaipėdos sav.
1.6. Minimalus privalomas aukciono dalyvių skaičius (jei taikoma); nėra.
1.7. Dalyvio registravimo mokesčio dydis ir jo sumokėjimo terminas (jei taikoma); 50 Eur.
1.8. Dalyvio garantinio įnašo dydis ir jo sumokėjimo terminas; Garantinis įnašas 720 Eur pervedamas registruojantis į aukcioną.
1.9. Aukciono organizatoriaus sąskaita (-os), į kurią (-ias) turi būti sumokamas dalyvio garantinis įnašas, aukciono dalyvio registravimo mokestis (jei taikoma) ir atsiskaitoma už parduodamą Turtą, numeris (-iai); LT857044060000708123.
1.10. Elektroninio aukciono organizatoriaus pavadinimas, kodas ir buveinė; AB „Klaipėdos energija“ 140249252, Danės g. 8, Klaipėda.
1.11. Atsiskaitymo už nupirktą Turtą terminas ir tvarka; Už aukcione įsigytą turtą atsiskaitoma pavedimu per 3 (tris) darbo dienas, įskaitant aukciono rengimo dieną. Atlikęs mokėjimą, aukciono laimėtojas tą pačią dieną el. paštu info@klenergija.lt perduoda mokėjimo pavedimo kopiją. Jeigu Aukciono laimėtojas per nustatytą terminą neatsiskaito už nupirktą turtą ir/arba nepasirašo Viešame prekių aukcione parduoto turto pirkimo - pardavimo sutarties, AB „Klaipėdos energija“ įgyja teisę negrąžinti dalyvio garantinio įnašo bei laimėtas turtas laikomas neparduotu elektroniniame aukcione.
1.12. Kiti kvalifikaciniai reikalavimai, susiję su parduodamu Turtu (jei taikoma); Registruojantis į varžytynes pirkėjas privalo įkelti į sistemą atliekų tvarkytojo leidimo kopiją. Perkantysis metalo laužą, turi būti įtrauktas į atliekų tvarkytojo valstybės Registrą, bei atliekų tvarkymo apskaitą vykdyti per GPAIS sistemą, privaloma turėti leidimą rinkti ir tvarkyti atliekas.
1.13. Kita informacija. Nupirktą turtą (metalo laužą) aukciono laimėtojas privalo pasikrauti ir išsivežti pats savo lėšomis ir autotransportu. Autotransportas (be krovinio ir pakrautas metalo laužas) sveriamas Klaipėdos centrinėje katilinėje, Šilutės pl. 26, Klaipėda, esančiomis  automobilinėmis svarstyklėmis. Įsigytas turtas per 20 (dvidešimt) darbo dienų nuo atsiskaitymo už nupirktą turtą dienos, privalo būti išvežtas. Jeigu per nustatytą terminą nupirktas turtas neatsiimamas, už kiekvieną pradelstą išsivežti turtą dieną, aukciono laimėtojas turi sumokėti AB „Klaipėdos energija“ 100,00 eurų mokestį už turto sandėliavimą.
